**ישראל פריי** (נולד ב-18 בפברואר 1987) הוא עיתונאי ופובליציסט חרדי-ישראלי.

ביוגרפיה
--------

פריי נולד בצפת וגדל בצפון-מזרח תל אביב לזהבה, אשת חינוך ולמאיר, אברך כולל. סבו היה הרב הראשי של חצור הגלילית, וסבא-רבא שלו היה הרב יהודה מאיר אברמוביץ, סגן ראש עיריית תל אביב, חבר כנסת מטעם אגודת ישראל.

הוא גדל בחסידות גור ולמד בישיבות חסידיות בחיפה ובבני ברק. לאחר מכן עבר ללמוד פרסום בשלוחה חרדית של "הבצפר", עד לנישואיו.

עבד בעיתון "בקהילה" תחת העורך אברהם דב גרינבוים וב"רדיו קול חי".

בשנת 2016 מונה ככתב ועורך ברשת המקומונים "קו עיתונות דתית". ביוני 2020 פוטר בלחץ של אנשי ימין על עורכי העיתון, לאחר שפרסם בחשבון טוויטר הפרטי שלו ביקורת חריפה נגד רבנים מזרם הציונות הדתית, בעקבות אירוע של תקיפת חיילים בידי פעילי ימין.

בסיקוריו את מגפת הקורונה בחברה החרדית, הרבה פריי לבקר את הפרת התקנות בחברה החרדית.

באוקטובר 2020 הצטרף כעיתונאי לצוות ערוץ דמוקרטtv.

ב-15 במרץ 2021 השתתף בתוכנית הטלוויזיה "חשיפה". באוגוסט 2021 הצטרף לסגל "הארץ" כבעל טור.

ביוני 2021 זכה באות אביר התקשורת החופשית על שם יצחק לבני.

נכון ל-2022 משמש פריי ככתב באתר "המקום הכי חם בגיהנום".

בספטמבר 2022 כינה פריי מחבל שהתכוון להרוג חיילים אבל נמנע, לדבריו, מלפגוע באזרחים, "גיבור הזכאי למדליה". בשל כך, ובשל התפרצות זעם בשימוע שנערך לו במשרדי דמוקרטtv, הושעה מעבודתו בדמוקרטtv, וכחודשיים לאחר מכן פוטר. ב-28 בנובמבר דרשה המשטרה לחקור את פריי על הציוץ בעקבות תלונה שהגיש נגדו ארגון בצלמו. פריי טען לרדיפה פוליטית וקיבל גיבוי מארגון העיתונאים. ב-27 בדצמבר, עקב הימנעותו מלהתייצב לחקירה משטרתית, הוא נעצר לחקירה ושוחרר אחרי מספר שעות.

ביולי 2023 נדחתה תביעת דיבה שהגישו נגדו אנשי ישיבת חומש, לאחר שצייץ בחשבון הטוויטר שלו כי "הנה זה חוזר: מתנחלים מהמאחז העברייני חומש ירדו לכפר בורקה (שאת אדמותיו הפרטיות הם גונבים) תקפו בתים והשחיתו מצבות. ועל מי ירו החיילים? ניחשתם נכון: על הפלסטינים שבאו להדוף. 3 פצועים. מישהו מסוגל להבין למה המדינה מגבה מיליציות במקום להעיף את עברייני חומש על טיל?". השופט קבע כי הציטוט לא נגע בהכרח לתובעים, וחייב אותם לשלם לפריי הוצאות ושכר טרחה בסך 11,700 שקלים.

במאי 2023 השתתף בתוכנית הטלוויזיה התיעודית "מדורות השבטים" של כאן 11.

באוקטובר 2023, כשבוע לאחר פרוץ מלחמת חרבות ברזל, קרא פריי קדיש לזכר כל קורבנות המלחמה, ובהם מאות נשים וילדים בעזה, שלפי ניסוחו באירוע "נטבחו". לאחר שמובילי דעה בימין הפיצו את כתובתו, הגיעו פעילי ימין להפגין מול ביתו של פריי, תוך איומים על חייו וירי זיקוקים בסמוך אליו. פריי נמלט מביתו בעזרת המשטרה, ולאחר מכן המשיך להימלט לבדו – בתחילה לבית החולים איכילוב ואחר כך לדירת מסתור.

פריי נשוי ואב לשניים. הוא מתגורר ברמת גן.

עמדותיו
-------

פריי מזהה עצמו עם עמדה שהוא מכנה "שמאל אוניברסלי", לפיה על ישראל לשאוף לשלום עם הפלסטינים לא מתוך אינטרס תועלתני ישראלי או ציוני, אלא מתוך ערכים של צדק, חמלה ושוויון והכרה בזכות של כל עם להגדרה עצמית.

קישורים חיצוניים
----------------

ויקישיתוף מדיה וקבצים בנושא **ישראל פריי** בוויקישיתוף
* 

* ישראל פריי, ברשת החברתית אקס (טוויטר)
* ישראל פריי, ישראל פריי, Author at המקום הכי חם, באתר "המקום הכי חם בגיהנום"
* אתר למנויים בלבד רותם שטרקמן, "כל קירובי הלבבות הם חארטה. חרדים עושים רק מה שטוב להם - ובכל הכוח", באתר TheMarker‏, 21 במאי 2021
* אתר למנויים בלבד מורן שריר, ישראל פריי: "אם הייתי פלסטיני, מזמן היו עוצרים אותי וכלב לא היה שומע עלי", באתר הארץ, 4 בינואר 2023
* דוד ורטהיים‏, "זו חקירה פוליטית. למה שאשתף פעולה עם המשטרה", באתר וואלה!‏, 10 בפברואר 2023

הערות שוליים
------------

1. ↑  ישראל פריי - כסית
2. ↑  חיים בנשק, מתרחבים: העיתונאי ישראל פריי מצטרף ל'קו עיתונות', באתר "כל הזמן", 20 בספטמבר 2016
3. ↑  אילן שניג, העיתונאי החרדי העביר ביקורת על תקיפת חיילים ופוטר: "הכהניסטים הצליחו", באתר אייס, 15 ביוני 2020
4. ↑  דרור פויר, ‏הדילמה החרדית והעיתונאי הבודד שרץ לתוך האש: "אני מותש, עושים לי את המוות", באתר גלובס, 29 בנובמבר 2020
5. ↑  מתוך "חשיפה", ‏"בוער בי לסקר את האמת, גם אם אשלם על זה מחיר", באתר ‏מאקו‏, 15 במרץ 2021
6. ↑  בזכותם ישראל פריי מצטרף לדמוקרטTV! | בזכות התמיכה שלכם דמוקרטTV ממשיך לגדול ולהתרחב! ישראל פריי, אחד הקולות החשובים בתקשורת הישראלית, עיתונאי אמיץ שלא עושה חשבון לאף אחד חוץ מלאמת - מצטרף... | By דרכנו | Facebook, באתר ar-ar.facebook.com (בערבית)
7. ↑  מתוך "חשיפה", ‏"אתה חתיכת מוסר מסריח, רודף, בן מוות", באתר ‏מאקו‏, 15 במרץ 2021
8. ↑  ישראל פריי קבל את אות אביר התקשורת החופשית, באתר רוטר, ‏24 ביוני 2021
9. ↑   ציוץ של ישראל פריי ברשת החברתית אקס (טוויטר), 11 בספטמבר 2022
10. ↑  דמוקרטיה מתגוננת: תקרית אלימה בבית ידיעות אחרונות, באתר וואלה!‏, 12 בספטמבר 2022
11. ↑  "הוא לא הושעה בגלל ציוץ": הסיבה האמיתית מאחורי השעיית ישראל פריי מדמוקרטTV, באתר מעריב אונליין, 14 בספטמבר 2022
12. ↑  אחרי ששיבח מחבל: העיתונאי ישראל פריי פוטר מערוץ דמוקרטTV, באתר וואלה!‏, 24 בנובמבר 2022
13. ↑  גיל משעלי, ‏"סירב לצאת מהאולפן וצרח על עובדים": ישראל פריי פוטר מדמוקרטTV, באתר ‏מאקו‏, 24 בנובמבר 2022
14. ↑  אתר למנויים בלבד יהושע בריינר, העיתונאי ישראל פריי זומן לחקירה במשטרה בגלל ציוצים, באתר הארץ, 28 בנובמבר 2022
15. ↑  לירן לוי, העיתונאי ישראל פריי נעצר בחשד להסתה לטרור ואלימות, באתר ynet, 27 בדצמבר 2022
16. ↑  ישראל פריי על מעצרו
17. ↑  אורן פרסיקו, נדחתה תביעת דיבה של שני תושבי חומש נגד העיתונאי ישראל פריי, באתר העין השביעית, 8 ביולי 2023
18. ↑   סדרה תיעודית חדשה, מדורות השבטים | פרק 1 - הסדר יחזור על כנו: שנים 1993 עד 2000, סרטון בערוץ "כאן 11 - תאגיד השידור הישראלי", באתר יוטיוב (אורך: 54:42)
19. ↑  פעילי ימין תקפו ורדפו אחרי ישראל פריי – העיתונאי נמלט לדירת מסתור, באתר וואלה!‏, 15 באוקטובר 2023
20. ↑  אתר למנויים בלבד עידו דוד כהן ורן שמעוני, העיתונאי ישראל פריי שוהה במסתור לאחר שהותקף, באתר הארץ, 15 באוקטובר 2023
21. ↑   איך זה להיות שמאלני היום? העיתונאי ישראל פריי פותח ת׳פה, סרטון בערוץ "דמוקרטTV", באתר יוטיוב (אורך: 02:32)